REGLUGERÐ

**um breytingu á reglugerð nr. 474/2017, um leyfi til að stunda farþegaflutninga og farmflutninga á landi.**

|  |
| --- |
|  |

1. gr.

*Markmið*

Markmið þessarar reglugerðar er að kveða nánar á um tímamörk tímabundinna gestaflutninga í farþegaflutningum samkvæmt 14. gr. reglugerðar þessarar.

2. gr.

*Innleiðing.*

Við 1. mgr. 14. gr. reglugerðarinnar bætist nýr málsliður, svohljóðandi:

Gestaflutningar eru heimilaðir hér á landi í 14 samfellda daga í hverjum mánuði.

3. gr.

*Lagastoð og gildistaka.*

Reglugerð þessi er sett með heimild í 34. gr. laga nr. 28/2017 um farþegaflutninga og farmflutninga á landi og öðlast þegar gildi.